
Bo día
Escribimos dende EAPN Galicia-Rede Europea contra a Pobreza para pedir a túa colaboración. Somos unha plataforma que en Galicia agrupa organizacións que loitan contra a pobreza e a exclusión social.  
Este ano, co inicio do período da declaración do Imposto de Sociedades que se vai a realizar polas empresas, damos comezo tamén á campaña Casilla Empresa Solidaria. Unha iniciativa relativamente recente, desde o exercicio 2018. Marcando este recadro, o 0,7 % da súa tributación destinaríase a financiar proxectos sociais. É unha acción voluntaria libre e a custo cero coa que se apoia a iniciativas de entidades do Terceiro Sector que promoven a inclusión, a igualdade e o benestar social de todas as persoas, en especial as que están nunha situación de maior vulnerabilidade.  
A Casilla atópase no punto 'outros caracteres - fins sociais' do dito imposto. Concretamente, está actualmente dispoñible en dous modelos do Imposto de Sociedades: o recadro 0073 do 200 e o recadro 069 do 220. Pódese marcar durante o período de presentación do imposto, desde o 1 ata o 25 de xullo. 
No ano 2025, en Galicia máis de 23.200 empresas galegas marcaron a Casilla, un 20% máis que na campaña anterior, elevando a participación ao 23,8 % do tecido empresarial galego. Este xesto deu como resultado unha recadación de máis de 4,7 millóns de euros. Se todos os contribuíntes obrigrados a presentar o Imposto de Sociedades (empresas, autónomos, cooperativas, etcétera) marcaran a Casilla recadaríanse case 20 millóns de euros máis. 
Durante o ano 2025, entre X Solidaria do IRPF e do Imposto de Sociedades desenvolvéronse un total de 812 programas de interese xeral, xestionados por 175 entidades do Terceiro Sector e cun financiamento por importe de 34.331.785,90 euros. Programas que traballan para mellorar a calidade de vida das persoas, a prol do fomento de autonomía e participación comunitaria, da inclusión sociolaboral, do envellecemento activo, da participación activa da vida política e pública, da conciliación e mediación familiar, entre moitos outros.
A aquelas empresas que marquen a Casilla Empresa Solidaria do Imposto de Sociedades, a Plataforma do Terceiro Sector outorgaralles o Selo Empresa Solidaria que acredita a aquelas empresas que buscan xerar un impacto positivo na sociedade.
Máis información na seguinte ligazón: www.casillaempresasolidaria.es 

Moitas grazas de antemano.
Un cordial saúdo

